**Tárgy:** A 2024. június 9. napjára kitűzött egyéni listás képviselő-választás eredményének megállapítása.

**42/2024. (VI. 10.) számú HVB határozat**

A Zalaszentgróti Helyi Választási Bizottság a választási eljárásról szóló 2013. évi XXXVI. törvény (a továbbiakban: Ve.) 307/N. § (1) bekezdése alapján a helyi önkormányzati képviselők és polgármesterek 2024. június 9. napjára kitűzött általános választásán Zalaszentgrót településen az egyéni listás képviselők választásának eredményét az alábbiak szerint állapítja meg:

**Zalaszentgrót településen 2024. évben egyéni listás települési önkormányzati képviselőnek megválasztásra került**

**Kotsy Tamás mint a Szentgróti Lokálpatrióta Társulat (SZENTGRÓT MOST) jelölő szervezet jelöltje**,

**Vári Mária mint a Szentgróti Lokálpatrióta Társulat (SZENTGRÓT MOST) jelölő szervezet jelöltje**,

**Dr. Tihanyi Tamás mint a Polgárok a Polgárokért Egyesület jelölő szervezet jelöltje,**

**Izer Tamás mint a Polgárok a Polgárokért Egyesület jelölő szervezet jelöltje,**

**Ságiné Szabó Beáta mint a Szentgróti Lokálpatrióta Társulat (SZENTGRÓT MOST) jelölő szervezet jelöltje**,

**Rádli József Zoltán mint a Polgárok a Polgárokért Egyesület jelölő szervezet jelöltje,**

**Kulifainé Kovács Tímea mint a Szentgróti Lokálpatrióta Társulat (SZENTGRÓT MOST) jelölő szervezet jelöltje**,

**Vargáné Szabó Henrietta mint a Polgárok a Polgárokért Egyesület jelölő szervezet jelöltje.**

A Zalaszentgróti Helyi Választási Bizottság elrendeli a határozat, valamint a határozat mellékletét képező eredménymegállapító jegyzőkönyvnek az önkormányzati hirdetőtáblán, és a honlapon történő közzétételét.

A helyi választási bizottságnak a választás eredményét megállapító határozata ellen a határozat meghozatalától számított három napon belül az ügyben érintett természetes és jogi személy, jogi személyiség nélküli szervezet a Zala Vármegyei Területi Választási Bizottságnak címzett fellebbezést nyújthat be a Zalaszentgróti Helyi Választási Bizottsághoz (8790 Zalaszentgrót, Dózsa Gy. u. 1., e-mail: jegyzo@zalaszentgrot.hu, titkarsag@zalaszentgrot.hu) személyesen, levélben vagy elektronikus levélben úgy, hogy az legkésőbb 2024. június 13-án 16.00 óráig megérkezzen.

A fellebbezésnek tartalmaznia kell a Ve. 224. § (3) bekezdése szerinti jogalapját (a jogszabálysértés megjelölését, vagy mérlegelésre hivatkozást) a kérelem benyújtójának nevét, lakcímét (székhelyét), a kérelem benyújtójának személyi azonosítóját, illetve, ha a külföldön élő magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A fellebbezés tartalmazhatja benyújtójának elektronikus levélcímét vagy postai értesítési címét.

A fellebbezésben új tények és bizonyítékok is felhozhatók.

A fellebbezés tárgyi illetékmentes eljárás.

**INDOKOLÁS**

A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 13. §-a értelmében az egyéni listán képviselők azok a jelöltek lesznek, akik a megválasztható képviselők száma szerint a legtöbb érvényes szavazatot kapták. Szavazategyenlőség esetén sorsolással kell megállapítani, hogy az egyenlő számú szavazatot elért jelöltek közül melyik szerez mandátumot. Az egyéni listás szavazólapon a választópolgár legfeljebb annyi jelöltre szavazhat, ahány egyéni listás mandátum kiosztható. Ha az egyéni lista jelöltjét polgármesternek megválasztották, az egyéni listáról törölni kell, és helyébe a következő legtöbb szavazatot elért jelölt lép.

Az Övjt. 4. §-a értelmében a 10 000 vagy ennél kevesebb lakosú település - egyéni listás választási rendszerben - egy választókerületet alkot, amelyben a képviselők száma:

a) 100 lakosig 2 fő,

b) 1000 lakosig 4 fő,

c) 5000 lakosig 6 fő,

d) 10 000 lakosig 8 fő.

A Ve. 306. § (2) bekezdése értelmében a helyi választási iroda vezetője az általános választást megelőző évben október 31-ig határozatban állapítja meg a képviselő-testület megválasztandó tagjainak számát.

A Zalaszentgróti Helyi Választási Iroda vezetőjének 1/2023. (X. 26.) számúhatározata értelmében Zalaszentgrót településen a megválasztandó egyéni listás települési önkormányzati képviselők száma8 fő.

A Ve. 14. § (1) bekezdése rögzíti, hogy a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 307/N. §(1) bekezdése értelmében a helyi választási bizottság a szavazóköri jegyzőkönyvek alapján összesíti az egyéni listás választás szavazóköri eredményeit, és megállapítja a választás eredményét.

A Zalaszentgróti Helyi Választási Bizottság a szavazóköri jegyzőkönyvek alapján összesítette a Zalaszentgrót településen az egyéni listás települési önkormányzati képviselőjelöltekre leadott szavazatokat és megállapította a választás eredményét, amelyet a két eredeti példányban elkészített „Jegyzőkönyv a képviselők egyéni listás választásának eredményéről” című jegyzőkönyvbe foglalt.

A Ve. 49. § (2) bekezdése értelmében a választási bizottság a határozatát – a közérdekből nyilvános adatnak nem minősülő személyes adatok kivételével - nyilvánosságra hozza. A Zalaszentgróti Helyi Választási Bizottság a nyilvánosságra hozatal tekintetében a rendelkező részben foglaltak szerint intézkedett.

A Ve. 44. § (1) bekezdése értelmében a választási bizottság az ügy érdemében határozatot hoz.

A Zalaszentgróti Helyi Választási Bizottság hatásköre és illetékessége a Ve. 14. § (1) bekezdésén, a 304. § c) pontján, valamint a 307/N. §(1) bekezdésén, a határozatának eredménymegállapító rendelkezése az Övjt. 12. §-án, a Ve. 44. §-án, a jogorvoslatról szóló tájékoztatás a Ve. 10. § (1) és (3) bekezdésein, 221. § (1) bekezdésén, a 223. § (1) és (3) bekezdésein, 224. § (1)-(5) bekezdésein, 225-226.§, 227 § (1) bekezdésein, 307/P. § (2) bekezdés c) pontján, az illetékmentességről szóló tájékoztatás az illetékekről szóló 1990. évi XCIII. törvény 2. melléklet XIII. pontjának 8. alpontján alapul.

Zalaszentgrót, 2024. június 10.

|  |  |
| --- | --- |
|  | Kissné Dr. Varga VeronikaHVB elnök |